
INNLEDNING
Tistedalen Friluftslag (heretter kalt TFL) skal gi et godt tilbud til flest mulig i Halden området.  Virksomhetsplanen inneholder en overgripende del med VISJON, VERDIER, VIRKSOMHETSIDÈ, HOVEDMÅL OG DELMÅL, samt en konkret handlingsplan som viser hva som kommer til å være styrende for driften av TFL. Planen vil være en overbygning for hva TFL skal vektlegge, og være med på å skape en «RØD TRÅD» for virksomhet på alle plan.

En virksomhetsplans viktigste funksjon i friluftslaget er å få alle frivillige krefter til å trekke i samme retning. Det de tillitsvalgte og øvrige medlemmer skal spørre seg om er: 

«Hvordan skal jeg/vi arbeide for å oppnå målene som TFL har satt seg i planen?»

Virksomhetsplanen med handlingsplan vil gjennom å være konkret og retningsgivende også skape grunnlag for en felles profil og tettere samarbeid. 
Som et friluftslag skal vi jobbe for:

· At medlemmene skal føle glede gjennom samspill i et åpent og trygt miljø

· At medlemmene skal oppleve mestringsfølelse på alle nivåer
· At samarbeid mellom utøvere, trenere, styret og foresatte/støtteapparat skaper god kvalitet og et godt samhold

· At friluftslaget beholder det gode omdømmet og rekrutterer mange medlemmer
· At medlemmene gis et godt og variert tilbud i friluftsaktiviteter

VISJON
· Frilufts- og idrettsglede – livet gjennom!

Kommentarer til visjon:
· TFL vil fremstå som et attraktivt idrettslag og møteplass for sine medlemmer og andre med et helårstilbud for alle

· TFL vil stimulere til et aktivt idrett- og friluftsliv og gjøre nærmiljøet spennende

· TFL vil være med på å ta samfunnsansvar. Få flere til å delta i friluftslivet, gi alle økt kunnskap om hvilken glede og livskvalitet det ligger i å være aktiv.

VERDIGRUNNLAG
Inkluderende – Utviklende - Engasjerende
Verdi betyr  ”å ha betydning for”. Verdiene forteller noe om hvordan TFL ønsker å bli oppfattet. Verdier er ment som en rettesnor for medlemmene. De skal ikke bare beskrive hvordan vi er, men også hvordan vi i fremtiden vil fremstå i handling. Det er derfor viktig at medlemmene kan kjenne seg igjen i friluftslagets verdier og at verdiene har en mening for hver enkelt. 

Verdier skal vare i mange år og revideres etter behov.

Våre verdier signaliserer at vi er aktive og åpne for alle som ønsker å bli medlem. TFL er et åpent og trygt friluftslag. Alle som ønsker å delta er velkommen. Engasjement er nødvendig for å få til aktiviteter og drift a friluftslaget. Vi har kunnskap og erfaring. Vi vil utvikle oss i samarbeid med DNT og andre. Vi er ansvarlige og vil bidra til noe som er nyttig og betydningsfullt. Vi skal gi noe tilbake og legge forholdene til rette for utvikling av våre medlemmer. Vi skaper utvikling fysisk, psykisk og sosialt. Idretts- og friluftsaktivitet er helsefremmende gjennom fysisk aktivitet, som igjen gir sosial tilhørighet og mestringsopplevelser. 
Slik etterlever vi TFLs verdier. Dette kan du forvente av oss – og hvis du blir med så forventer vi det samme av deg.

VIRKSOMHETSIDÉ
· TFL er et friluftslag som vil legge til rette for helsefremmende aktiviteter og motivere til økt friluftsliv

· TFL har et unikt løypenett i en unik beliggenhet i Halden og Aremark 

· TFL har et nært og tett samarbeid med DNT for Halden og Aremark området

· TFL har i dag et topp moderne anlegg som tilfredsstiller alle krav og er åpent for alle

· TFL satser på bredde og et lavterskeltilbud som et godt alternativ til kommersielt treningstilbud

Vår virksomhetsidé synliggjør at vi driver med idrett- og friluftsliv. Våre aktiviteter har mange ulike målsettinger.  Vi vil at alle i nærmiljøet skal være stolt av TFL.  Alle som ønsker det skal få mulighet til å utvikle seg selv og egen helse. Idrett- og friluftsliv har verdier på mange plan. Fysisk og psykisk helse er viktige elementer, sosialt samhold er en annen. Gjennom idrett- og friluftslivets fellesskap vil både aktive og det frivillige støtteapparatet med trenere og ledere bidra til sosial vekst. Vi vil bidra til en utvikling som gir våre medlemmer en følelse av å være med i et fellesskap.
Samsvar med planer og strategier i friluftslaget 
TFL sin virksomhetsplan legger føringer for hva friluftslaget skal arbeide med og prioritere. Her er det viktig at friluftslaget har samsvar mellom virksomhetsplan og andre planer og dokumenter.  
HOVEDMÅL 2024 - 2026
TFL ønsker å engasjere voksne, barn og ungdom til positiv opplevelse knyttet til idrett og friluftsliv. TFL ønsker å tilby økt aktivitet til medlemmer av klubben.

Dette skal gjøres ved følgende fokus:

· Stimulere til skiglede.

· Stimulere til natur- og friluftsopplevelser.

· Stimulere til aktivitet, samhold og trivsel i laget.

· Stimulere til økt bruk av lagets anlegg.

.
STYRET OG UTVALGENES OPPGAVER OG ANSVAR
Tabellen nedenfor viser foreningens styre og utvalgenes oppgaver og ansvar sett i forhold til hverandre. Denne oppdelingen skal være styrende for planlegging og ansvarsfordeling.
Styret
	Organisasjon   og
	Ledelse
	Trenere
	Arrangement
	Anlegg
	Aktivitet

	Økonomisk og juridisk ansvarlig. Styret har ansvaret for å påvirke viktige interne og eksterne rammetingelsene for foreningens aktiviteter.

Idrettens rammevilkår er blant annet
· De frivillige
· Anlegg

· Økonomi

· Idrettslagets lover og regler

· Idrettslagets planer
	Formelle avtaler og felles regler
	Fellesmøter og årsmøter
	Foreta nødvendige prioriteringer og melde fra til HIR.

Inngå formelt samarbeid med aktuelle partnere
	Utvikle og tilrettelegge for aktiviteter

	Utvalgene og grupper

	Organisasjon
	Ledelse
	Trenere
	Arrangement
	Anlegg
	Aktivitet

	Utøvende detaljplanlegging. 
Konkretisere og utarbeide planer basert på hovedlagets planer 
	Skolering og kursing
	Detaljplanlegge
	Melde inn behov til styret
	Har ansvaret for gjennomføring 


HANDLINGSPLAN 2024-2026
Handlingsplanen beskriver konkret hvilke tiltak som skal gjennomføres og detaljert hvem som skal gjøre hva, når og med bruk av hvilke ressurser. Det utarbeides årlige handlingsplaner som en del av budsjettprosessen/budsjettarbeidet.
Se vedlegg.

HISTORIKK OG STATUS

Tistedalen Friluftslag ble stiftet 18. mars 1956. Det ble deretter søkt medlemskap i Norges Idrettsforbund og Olympiske komité (NIF) 19. mars 1956 og 21. mars 1956 i Norges Orienteringsforbund. Den 7. april 1956 ble klubben tatt opp i NIF. Klubbhuset (Ertehytta) ble overtatt 3. oktober 1956 og klubbens treningsanlegg ble ferdigstilt 21. desember 1984. Kunstsnøløypa ble åpnet 5. februar 2003. Skianlegget ble åpnet 14. august 2015 og Tistedalen Skianlegg med servicehuset ble offisielt åpnet 12. oktober 2016.
Merking av løyper i Ertemarka og Ankerfjella har vært en viktig oppgave for lagets medlemmer.

 

1981 ble et viktig år for Tistedalen Friluftslag for da inngikk TFL en samarbeidsavtale med Den Norske Turistforeningen (DNT). TFL har hatt et tett og unikt godt samarbeid med Den Norske Turistforeningen i hele 43 år.

 

DNT-medlemmer i Halden distriktet og Aremark ble dermed medlemmer også av TFL og fikk adgang til lagets aktiviteter og anlegg.

 

Fotturer har det blitt arrangert i” alle” år.

 

Siden 1981 har Tistedalen Friluftslag leid en hytte av Statens skoger. Denne ligger i Budalsvika, ti meter fra svenskegrensen øst for Halden i Aremark kommune. Denne fungerer som en ubetjent hytte for Den Norske Turistforening og er et populært mål for mange turinteresserte. Området og hytta ble i 2014 solgt ut fra Statens skoger og har blitt privat, men TFL leier fortsatt hytta slik at den kan benyttes som tidligere. I 2022 kom Ertekroken som et nytt overnattingstilbud.

 

Barnas Turlag som er en del av Turgruppa ble startet opp i 2002, Ertemarka rundt med start i 1973, TFL-posten i 1974 og Ertetrimmen i 1984 er alle ting som har vært en stor del av lagets virksomhet. Det samme må sies om turorienteringen!  TFL-posten har opphørt, og kom ut med sitt siste nummer til jul 2020.

 

Det meste om TFLs virksomhet er å finne i jubileumsboken fra 2006,” Idrett og friluftsliv gjennom 50 år”.   

ORGANISERING

EVALUERING AV PLANEN
Handlingsplan skal evalueres og justeres hvert år. Det gamle og det nye styre kommer sammen i felles styreseminar etter årsmøte, for å gjennomgå planen og forankre den
Virksomhetsplan og Handlingsplanen skal evalueres og justeres hvert år. Det gamle og det nye styret kommer sammen i et felles styremøte etter årsmøtet, for å gjennomgå virksomhetsplanen og andre aktuelle planer og forankre dem i hele organisasjonen.

